**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės tarybos 2020 m. vasario 26 d. sprendimo Nr. b1-43 „Dėl molėtų rajono savivaldybės 2020 m. aplinkos apsaugos rėmimo specialiosios programos priemonių patvirtinimo“ pakeitimo**

2020 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į tai, kad šiuo metu surinkta mokesčių už medžiojamųjų gyvūnų išteklių naudojimą daugiau nei buvo planuota metų pradžioje, į lėšų poreikį finansuoti tam tikras priemones bei siekdama tinkamai ir efektyviai panaudoti Molėtų rajono savivaldybės 2020 m. aplinkos apsaugos rėmimo specialiosios programos lėšas,

Molėtų rajono savivaldybės taryba n u s p r e n d ž i a:

 Pakeisti Molėtų rajono savivaldybės 2020 m. aplinkos apsaugos rėmimo specialiosios programos priemones, patvirtintas Molėtų rajono savivaldybės tarybos 2020 m. vasario 26 d. sprendimu Nr. B1-43 „Dėl Molėtų rajono savivaldybės 2020 m. aplinkos apsaugos rėmimo specialiosios programos priemonių patvirtinimo“:

 1. Pakeisti 13.1.3, 13.1.4, 13.3.1, 13.4.1 papunkčius ir juos išdėstyti taip:

 „13.1.3. Išmetamų į atmosferą, vandenį, žemės paviršių ir gilesnius sluoksnius teršalų mažinimo įrenginių statyba – 2700.

 13.1.4. Neigiamą poveikį aplinkai darančių bešeimininkių ir savivaldybei priklausančių statinių, įrenginių (pvz., vandens gręžiniai, užtvankos, fermos ir pan.), jų liekanų griovimo, ardymo, tamponavimo, konservavimo, po statinio nugriovimo aplinkos sutvarkymo darbai – 25185.

 13.3.1. Vandens telkinių pakrančių valymas ir tvarkymas (pvz., menkaverčių krūmų iškirtimas, erozijos pažeistos pakrantės atstatymas, makrofitų šienavimas vandens telkiniuose, natūralios pakrančių augalijos atkūrimas, atliekų surinkimas, šlapynių atkūrimas, rekreacinių įrenginių įrengimas (remontas) ir pan.) – 5445.

 13.4.1. Knygų, plakatų, lankstinukų, bukletų, skrajučių ir spaudinių (laikraščiai ir žurnalai) aplinkosaugine tema spausdinimo (leidybos), įsigijimo, platinimo darbų finansavimas – 470“.

 2. Papildyti 13.3.3 papunkčiu ir jį išdėstyti taip:

 „13.3.3. Savivaldybės aplinkos monitoringo programos parengimas pagal Bendruosius savivaldybių aplinkos monitoringo nuostatus ir įgyvendinimas – 3000“.

 3. Pripažinti netekusiu galios 13.1.5 papunktį.

Savivaldybės meras